stanford-oval/wikipedia huggingface dataset:
August Appelgren

| August Appelgren> Henkilötiedot |
| --- | --- |
Syntynyt: 17. maaliskuuta 1794 Muhos
Kuollut: 30. kesäkuuta 1846 (52 vuotta) Oulu
Ammatti:  tuomari, pormestari, juristi
Vanhemmat:  Gustaf Reinhold Appelgren ja Kristina Frosterus
Puoliso:  Maria Margareta Frosterus (1824–1825), Sofia Magdalena Frosterus (1827–1846)
Sukulaiset:  Maria Margareta Frosterus (serkku), Sofia Magdalena Frosterus (sisar), Simon Wilhelm Appelgren (veli)
Muut tiedot
Koulutus: Turun akatemia
August Appelgren (17. maaliskuuta 1794 Muhos – 30. kesäkuuta 1846 Oulu) oli suomalainen tuomari ja pormestari.
Appelgrenin vanhemmat olivat Muhoksen kirkkoherra Gustaf Reinhold Appelgren (1752-1812) ja Kristina Frosterus. Hän kävi Oulun triviaalikoulua ja pääsi ylioppilaaksi Turussa 1813. Appelgren opiskeli oikeustiedettä Turun akatemiassa suorittaen tuomarintutkinnon. Hän sai varatuomarin arvon 1821.
Appelgren toimi Oulun kaupunginsihteerinä ja julkisena notaarina vuodesta 1816 sekä kämnerinoikeuden esimiehenä vuodesta 1820. Hän oli maanjako-oikeuden puheenjohtajana Limingassa vuodesta 1824 ja Kalajoella vuodesta 1825. Viimeksi Appelgren oli Oulun pormestarina vuodesta 1836.
Appelgren oli naimisissa 1824–1825 serkkunsa Maria Margareta Frosteruksen (k. 1825) kanssa ja vuodesta 1827 edellisen sisaren Sofia Magdalena Frosteruksen (k. 1872) kanssa. Appelgrenin vanhempi veli oli rovasti, opettaja ja sanomalehtimies Simon Wilhelm Appelgren.
Beatrix Potter – taiteilijaelämää

| Beatrix Potter – taiteilijaelämää> Miss Potter |
| --- | --- |

Ohjaaja:  Chris Noonan
Käsikirjoittaja:  Richard Maltby Jr.
Tuottaja:  David Kirschner
Säveltäjä:  Nigel Westlake
Kuvaaja:  Andrew Dunn
Tuotantosuunnittelija:  Martin Childs
Pukusuunnittelija:  Anthony Powell
Pääosat:   Renée Zellweger  Ewan McGregor  Emily Watson  Bill Paterson  Barbara Flynn 
Valmistustiedot
Valmistusmaa:  Yhdistynyt kuningaskunta, Yhdysvallat
Tuotantoyhtiö:  Phoenix Pictures
Levittäjä:  Metro-Goldwyn-Mayer Netflix
Ensi-ilta:  2006
Kesto:  94 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Beatrix Potter – taiteilijaelämää (Miss Potter) on vuonna 2006 ensi-iltansa saanut Chris Noonanin ohjaama elokuva, jonka nimiosaa eli lastenkirjailija Beatrix Potteria esittää Renée Zellweger.
Rooleissa

| 0 | 1 | 2 |
| --- | --- | --- |
|  Renée Zellweger  | … |  Beatrix Potter   |
|  Ewan McGregor  | … |  Norman Warne   |
|  Emily Watson  | … |  Millie Warne   |
|  Barbara Flynn  | … |  Helen Potter   |
|  Bill Paterson  | … |  Rupert Potter   |
|  Matyelok Gibbs  | … |  Miss Wiggin   |
|  Lloyd Owen  | … |  William Heelis   |
|  Anton Lesser  | … |  Harold Warne   |
|  David Bamber  | … |  Fruing Warne   |
|  Phyllida Law  | … |  Mrs. Warne   |
Barnabás Szőllős

Barnabás Szőllős (s. 13. joulukuuta 1998) on unkarilaissyntyinen Israelia edustava alppihiihtäjä. Hän edustaa Nivelco Racing Teamia.
Szőllős sijoittui nuorten olympialaisissa 2016 pujottelussa seitsemänneksi. Cortina d'Ampezzon MM-kilpailuissa 2021 hän oli alppiyhdistetyssä kolmastoista, suurpujottelussa 25:s, supersuurpujottelussa 29:s ja syöksylaskussa 30:s. Pekingin olympialaisissa 2022 hän sijoittui alppiyhdistetyssä kuudenneksi, millä hän sivusi jäätanssipari Galit Chaitin ja Sergei Sahnovskin Salt Lake Cityssä 2002 saavuttamaa Israelin parasta talviolympiasijoitusta. Alppiyhdistetyn pujotteluosuudella Szőllős oli toiseksi nopein ja syöksylaskuosuudella yhdestoista. Samojen kisojen suurpujottelussa hän sijoittui 22:nneksi, pujottelussa 23:nneksi sekä supersuurpujottelussa ja syöksylaskussa 30:nneksi.  Courchevelin / Méribelin MM-kilpailuissa 2023 hän oli alppiyhdistetyssä yhdestoista.
Maailmancupissa Szőllős kilpaili ensimmäisen kerran joulukuussa 2021. Hän ei ole toistaiseksi saavuttanut maailmancupin pisteitä (tilanne 14.2.2022).
Myös hänen sisarensa Noa Szőllős on olympiatason alppihiihtäjä.
Barnard College

| Barnard College |
| --- | --- |

Perustettu:  1889
Tyyppi:  yksityinen liberal arts college
Opiskelijoita:  noin 2500
Sijainti:  New York,  Yhdysvallat
Sivusto:  https://barnard.edu
Barnard College on Yhdysvalloissa New Yorkissa toimiva, naisille suunnattu liberal arts college.  Barnard on yksi Seven Sisters -nimellä tunnetusta naisten korkeakoulujen ryhmästä. College sijaitsee vastapäätä Columbian yliopistoa, jonka kanssa se tekee paljon yhteistyötä.
Barnard tunnetaan erityisesti tanssinopetuksestaan. Opiskelijat voivat sisällyttää tutkintoonsa kursseja Columbian lisäksi Juilliard Schoolista ja monesta muusta oppilaitoksesta.
Opiskelijat voivat suorittaa kaksoistukinnon Barnardista ja Juutalaisesta teologisesta seminaarista. Barnard on perinteisesti ollut suosittu opiskelupaikka juutalaisten perheiden tyttärille; nykyisin vajaat 30% oppilaista on juutalaisia. Kouulun perustaja Annie Nathan Meyer oli juutalainen, ja alkuvuosina kouluun tuli monia varakkaiden juutalaisten, Saksasta ja Espanjasta lähteneiden perheiden tyttäriä. Kun itäeurooppalaisten vähemmän varakkaiden hakijoiden määrä kasvoi, antisemitismi alkoi lisääntyä 1900-luvun alkuvuosikymmeninä.
Hakijoita on paljon enemmän kuin opiskelupaikkoja, vuonna 2021 alle 12% hakijoista pääsi kouluun.
Barnard Collegen opiskelijat maksavat opetuksesta 64 tuhatta dollaria lukuvuodessa, vakuutuksesta ja tarvikkeista noin 6500, majoituksesta 12–20 tuhatta ja ruokailusta tuhannesta kahdeksaan tuhanteen dollaria vuodessa.
Barnalan piirikunta

Barnalan piirikunta (pandžabiksi ਬਰਨਾਲਾ ਜ਼ਿਲ੍ਹਾ, Baranālā zilhā) on yksi Intian Punjabin osavaltion 22 piirikunnasta. Piirikunta rajautuu pohjoisesta Mogan ja Ludhianan piirikuntiin, idästä Sangrurin piirikuntaan, etelästä Mansan piirikuntaan ja lännestä Bathindan piirikuntaan.
Belchior

| Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Mitalit> Maa:  Portugali.Miesten beachfutis.MM-kilpailut  | Maa:  Portugali> Miesten beachfutis. |
| --- | --- | --- | --- |
|  Kultaa | Espinho 2015 |  |  |
|  Hopeaa | Rio de Janeiro 2005 |  |  |
|  Pronssia | Rio de Janeiro 2003 |  |  |
|  Pronssia | Rio de Janeiro 2004 |  |  |
|  Pronssia | Marseille 2008 |  |  |
|  Pronssia | Dubai 2009 |  |  |
|  Pronssia | Ravenna 2011 |  |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 |  |  |
Nuno Ricardo Santos Belchior (eli Belchior; s. 9. lokakuuta 1982 Barreiro) on portugalilainen beachfutispelaaja. Hän edustaa Sporting Portugalia ja Portugalin beachfutismaajoukkuetta. Pelipaikaltaan Belchior on hyökkääjä. Hän on 176 senttimetriä pitkä.
Belchior on edustanut Portugalia yhdeksissä MM-kilpailuissa, joista hän on voittanut yhden kullan vuodelta 2015, yhden hopean vuodelta 2005 ja viisi pronssia vuosilta 2003, 2004, 2008, 2009 ja 2011. Euro Beach Soccer Leaguen hän on voittanut kolmesti, kuten myös Euro Beach Soccer Cupin. Vuoden 2015 Euroopan kisoista Belchior saavutti Portugalin kanssa pronssia voittaen myös kisojen maalikuninkuuden kahdeksalla osumallaan.
Seuratasolla Belchior on pelannut kotimaansa lisäksi Italiassa ja Arabiemiraateissa. Arabiemiraateissa Belchior voitti maan mestaruuden Al-Ahli Clubin kanssa vuonna 2012.
Beaupont

Beaupont on kunta Ainin departementissa Rhône-Alpesin hallintoalueella. Kunnassa oli 492 asukasta vuoden 1999 väestönlaskennassa. Beaupont in pinta-ala on 14 neliökilometriä.
Beauregard

Beauregard on kunta Ainin departementissa Rhône-Alpesin hallintoalueella. Kunnassa oli 817 asukasta vuoden 1999 väestönlaskennassa. Beauregardin pinta-ala on yksi neliökilometri.
Belecthor II

Belecthor II oli fiktiivinen hallitsija J. R. R. Tolkienin luomassa Keski-Maassa.
Belecthor II seurasi isäänsä Beregondia tämän kuoltua vuonna 2811 Kolmatta Aikaa. Belecthor oli Gondorin 21. käskynhaltija ja jatkoi isiensä kampanjaa Umbarin merirosvoja vastaan. Valkoinen Neuvosto tapasi vuonna 2850 ja Gandalf kehotti hyökkäykseen Dol Gulduriin Sauronin ajamiseksi pois, mutta Saruman jyräsi hänet. Belecthoria seurasi hänen poikansa Thorondir tämän kuoltua vuonna 2872. Gondorin Valkoinen Puu kuoli hänen kanssaan.
| 0 | 1 | 2 | 3 |
| --- | --- | --- | --- |
|   | Edeltäjä: Beregond | Gondorin käskynhaltija 2811 – 2872 | Seuraaja: Thorondir |
Arnoldo Ellerman

Arnoldo Ellerman vuonna 1922.
Arnoldo Ellerman (12. tammikuuta 1893 Buenos Aires – 21. marraskuuta 1969 Buenos Aires) oli huomattava argentiinalainen shakkitehtävien laatija. Hän on eräs maailman kaikkien aikojen merkittävimmistä kaksisiirtoisten mattitehtävien laatijoista. Ansioista laatijana hän sai kansainvälisen tehtävämestarin arvon 1959. Lisäksi hänet tunnetaan šakkikirjailijana ja šakinpelaajana.
Elämä

Ellerman syntyi Buenos Airesissa. Hän oppi šakin säännöt jo nuorena. Sittemmin hän omistautui kokonaan šakkitehtävien laatimiseen. Ellermanin pitkä laatijan ura alkoi 1910-luvulla. Hän laati yhteensä 5 840 šakkitehtävää. Näistä suurin osa on kahden siirron mattitehtäviä. Ellerman sai tehtävillään laadintakilpailuissa useita palkintoja. Hänen tehtävänsä voitti 115 kertaa 1. palkinnon, 152 kertaa toisen palkinnon ja 69 kertaa kolmannen palkinnon. Hän sai tehtävällään kahdesti myös kultamitalin šakkiolympialaisten laadintakilpailuissa (Helsingissä 1952 ja Tel Avivissa 1964). Laadinnallisista ansioista hänelle myönnettiin ensijaossa yhtenä neljästä laatijasta kansainvälisen tehtävämestarin arvo (honoris causa) vuonna 1959. Laadintauran ohella Ellerman tuomitsi šakkitehtävien laadintakilpailuja. Näistä ansioista hänelle myönnettiin 1956 kansainvälisen tehtävätuomarin arvonimi.
Maailman tehtäväšakillinen yhteisö alkoi muodostaa 1950-luvun puolessa välissä laatijoiden kansainvälistä yhteistoimintaelintä. Perustettiin maailman šakkijärjestö FIDE:n alainen maailman tehtäväšakin pysyvä toimikunta (Permanent Commission of the FIDE for Chess Compositions, PCCC). Organisaation ensimmäinen maailmanlaajuinen kokoontuminen eli I maailman tehtäväkongressi pidettiin 1956 Budapestissä. Tuolloin jaettiin tehtäväšakin ensimmäiset kansainväliset arvonimet ja mm. Ellerman nimitettiin kansainväliseksi tehtävätuomariksi. Vuoden 1958 tehtäväkongressi järjestettiin Piranissa, Jugoslaviassa ja Ellerman toimi sen puheenjohtajana.
Ellerman kuoli 21. marraskuuta 1969 Buenos Airesissa. Hänet haudattiin San Fernandon hautausmaalle.
Kirjailija

Ellermanin kirjallinen ura oli monipuolinen. Hän kirjoitti useita šakkikirjoja tehtäväšakista ja pelišakista. Ellerman toimi myös lehtitoimittajana. Hän oli useiden vuosien ajan El Ajedrez Argentino –nimisen lehden toimittaja.
Kirjailija > Teoksia

1001 problemas (1945)
Torneo Magistral de Mar del Plata (1947)
Los Triunfos del problemista Argentino (1956)
Aiheesta muualla

Valikoima Arnoldo Ellermanin laatimia šakkitehtäviä PSB-serverin sivustolla (englanniksi)
Arnoldo Ellermanin pelaajaprofiili ja peli Roberto Grauta vastaan Chessgames.com:issa (englanniksi)
Atlanta Reign

| Atlanta Reign |
| --- | --- |

Perustettu:  2. elokuuta 2018
Paikkakunta:  Atlanta, Yhdysvallat
Värit:                
Sarja:  Overwatch League
Omistajat:  Atlanta Esports Ventures
Mestaruudet:  0
Atlanta Reign on yhdysvaltalainen elektronisen urheilun Overwatch-ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin elokuussa 2018 ja se on kotoisin Atlantasta, Georgiasta. Se pelasi ensimmäisen OWL-kautensa vuonna 2019.
Historia

Elokuussa 2018 ilmoitettiin, että Atlanta Esports Ventures (Cox Enterprisesin ja Province Inc.:n yhteishanke) oli ostanut yhden Activision Blizzardin tarjoamista laajennuspaikoista Overwatch Leagueen. Syyskuussa 2019 Atlanta ilmoitti hankkineensa päävalmentajakseen San Francisco Shockin entisen päävalmentaja Brad ”Sephy” Rajanin. 28. lokakuuta 2018 Atlanta ilmoitti täyden pelaajakokoonpanonsa, joka ei sisältänyt yhtään aiemmin sarjassa pelanneita pelaajia, vaan kokoonpanon kaikki jäsenet tulivat alemmasta Overwatch Contenders -sarjasta.
Atlanta pelasi ensimmäisen runkosarjaottelunsa OWL:ssä 15. helmikuuta 2019 Florida Mayhemiä vastaan, voittaen puhtaasti 4–0. Atlanta eteni esikoiskautensa ensimmäisen runkosarjavaiheen pudotuspeleihin, mutta hävisi puolivälierissä Philadelphia Fusionille. Ensimmäisen vaiheen pudotuspelien jälkeen DPS/Tank -pelaaja Daniel ”Dafran” Francesca ilmoitti vetäytyvänsä joukkueesta. Seuraavalla viikolla Atlanta hankki Support-pelaaja Daniel ”FunnyAstro” Hathawayn kaksisuuntaisella sopimuksella, DPS-pelaaja Andrej ”babybay” Francistyn vaihtokaupassa San Francisco Shockista, ja Off-Tank -pelaaja Nathan ”frd” Goebelin Los Angeles Gladiatorsin akatemiajoukkue Gladiators Legionista.
Aiheesta muualla

Virallinen sivusto[vanhentunut linkki] (englanniksi)
Balawat

| Balawat |
| --- | --- |
 Balawat
 Koordinaatit: 36°13′45″N, 43°24′12″E 
Valtio:   Irak
Maakunta:  Ninive
Infobox OKVirheellinen NIMI-arvo: 
Balawat (arab. بلاوات‎, Balāwāt) on kylä ja arkeologinen kohde Irakissa Mosulin kaupungin kaakkoispuolella. Kylä tunnetaan Assyrian valtakunnan kautisesta rauniokummustaan, joka on liitetty muinaiseen Imgur-Enlilin kaupunkiin.
Maantiede

Balawat sijaitsee Irakissa noin 25 kilometriä Mosulin kaupungista kaakkoon ja noin 15 kilometrin päässä muinaisen Nimrudin kaupungin raunioista. Balawat itsessään sijaitsee  Tell Balawat -nimisen rauniokummun vieressä.
Historia

Balawatin muinainen asuinpaikka on asutettu ehkä jo viidennellä vuosituhannella eaa. Sen merkitys kuitenkin kasvoi erityisesti Assyrian hallitsija Assurnasirpal II:n valtakaudella 883–859 eaa. Assyrian valtakunnassa paikka tunnettiin nimellä Imgur-Enlil. Hormuzd Rassam teki ensimmäiset arkeologiset kaivaukset paikalla vuonna 1878. Balawatin rauniokummulta löytyi Assyrian hallitsijoiden palatsi ja unien jumala Mamulle omistettu temppeli. Erityisen huomattava löytö olivat Salmanassar III:n (858–824 eaa.) pronssiportit. Porttien koristeluun oli käytetty pronssilaattoja, jollaisia tunnetaan myös muualta muinaisen Assyrian alueelta, mutta joista Balawatin laatat kuuluvat parhaiten säilyneisiin. Laatoissa on kuvattu assyrialaisten sotaretkiä, sekä esimerkiksi hovin tapahtumia ja metsästysretkiä. Laatat päätyivät aluksi British Museumiin ja niitä on myöhemmin ollut näytteillä useissa eri museoissa.
Myöhempi Balawat on ollut pieni kylä, joka on tunnettu lähinnä rauniokumpunsa kautta. Keskiajalla elänyt historioitsija Yakut kuvaili paikkaa kylänä Mosulin itäpuolella Niniven maakunnassa. Paikalle tuli karavaaneja ja kylässä oli majatalo (khan).
Väestö

Nykyisen Balawatin asukkaat ovat šabakeja.
Yksityiskohta Balawatin porteissa.
Austin Ortega

| Austin Ortega |
| --- | --- |

Henkilötiedot
Syntynyt: 12. huhtikuuta 1994 (ikä 30) Escondido, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  173 cm
Paino:  79 kg
Seura
Seura:  Admiral Vladivostok
Sarja:  KHL
Pelaajaura
Pääsarjaura:  2018–
Aik. seurat:  San Diego Gulls (AHL) Utah Grizzlies (ECHL) Växjö Lakers HC (SHL) Eisbären Berlin (DEL) TPS (SML) EC Salzburg (ICEHL) EHC München (DEL)
Austin Ortega (s. 12. huhtikuuta 1994 Escondido, Kalifornia, Yhdysvallat) on yhdysvaltalainen jääkiekkoilija, joka pelaa KHL-joukkue Admiral Vladivostokissa. Hän on pelipaikaltaan oikea laitahyökkääjä. Ortega laukoo oikealta.
Ura > Juniori- ja yliopistovuodet

Vuosina 2009–2011 Ortega pelasi T1EHL-juniorisarjaa Colorado Thunderbirdsin C-nuorissa, jonka jälkeen Cedar Rapids RoughRiders varasi hänet 30. pelaajana USHL:n varaustilaisuudessa 2011. Ortega siirtyi joukkueeseen 2011–2012. Hän oli 19 osumallaan RoughRidersin toiseksi paras maalintekijä Gerry Mayhew'n jälkeen. Kaudeksi 2012–2013 Ortega siirtyi toiseen USHL-joukkueeseen, Indiana Iceen. Hän oli tehoilla 24+18=42 joukkueen paras maalintekijä ja toiseksi paras pistemies Mihail Plotnikovin jälkeen, vaikka Ortega siirtyi kesken kauden Fargo Forceen. Hän teki liigan runkosarjassa yhteensä tehot 34+26=60. Ortega sijoittui koko USHL:n maalipörssissä neljänneksi. Hän voitti myös tehoilla 8+4=12 koko pudotuspelien maalipörssin ja jakoi pistepörssin kolmannen sijan neljän muun pelaajan kanssa. Ortega eteni Forcen kanssa aina Clark Cup -finaaleihin saakka, mutta mestaruuden vei lopulta kuitenkin Dubuque Fighting Saints otteluvoitoin 3–0.
Ortega kävi vuodet 2013–2017 Nebraskan yliopistoa Omahassa. Sophomore -vuotenaan 2014–2015 hän oli tehoilla 20+17=37 joukkueensa paras maalintekijä ja toiseksi paras pistemies Jake Guentzelin jälkeen. Ortega jakoi koko NCHC:n maalipörssin kolmannen sijan Miami-Ohion Blake Colemanin ja Riley Barberin kanssa sekä pistepörssin yhdeksännen sijan Colemanin kanssa. Hänet valittiin kauden päätteeksi divisioonan kunniamainintatähdistökentälliseen. Ortega oli Junior -vuotenaan 2015–2016 tehoilla 21+15=36 jälleen UNO:n paras maalintekijä ja toiseksi paras pistemies Jake Guentzelin jälkeen. Hän sijoittui NCHC:n maalipörssissä neljänneksi. Senior -vuotenaan 2016–2017 Ortega oli joukkueensa paras pistemies, maalintekijä ja syöttäjä tehoilla 20+27=47, joilla hän sijoittui koko divisioonan pistepörssissä toiseksi edellään vain UMD:n Alex Iafallo. Ortega jakoi myös maalipörssin viidennen sijan Länsi-Michiganin Matteson Iacopellin kanssa. Hänet valittiin kauden päätteeksi NCHC:n ensimmäiseen tähdistökentälliseen ja NCAA:n lännen tähdistökentälliseen.
Ura > Ammattilaisura

Viimeisen yliopistokautensa päätteeksi, maaliskuussa 2017 Ortega siirtyi loppukevääksi amatööritry-out -sopimuksella hänen kotiseudulleen AHL-joukkue San Diego Gullsiin. Ortega pelasi siellä kuusi runkosarjaottelua tehopistein 4+1=5 ja kaksi playoff-ottelua ilman tehopisteitä. Syyskuussa hän teki joukkueen kanssa vuoden mittaisen AHL-sopimuksen. NHL-varaamaton Ortega osallistui samana syksynä myös Anaheim Ducksin harjoitusleirille. Hän pelasi kaudella 2017–2018 AHL:ssä 29 runkosarjaottelua tehopistein 3+13=16. Puolet kaudestaan Ortega pelasi kuitenkin ECHL-joukkue Utah Grizzliesin vahvuudessa. Hän teki siellä yli puolentoista pisteen ottelukohtaisella keskiarvolla 29 runkosarjaottelussa tehot 18+27=45, joilla Ortega oli joukkueen kolmanneksi paras pistemies.
Kaudeksi 2018–2019 Ortega siirtyi vuoden mittaisella sopimuksella Ruotsin SHL-liigan Växjö Lakers HC:hen. Ortega kypärätemppuna Mestarien liigan ottelussa 1. syyskuuta 2018 itävaltalaista EC Salzburgia vastaan hän onnistui tekemään kypärätempun. Ortegan toinen maali syntyi ylivoimalla ja se jäi Lakersin voittomaaliksi. Hänen kolmas osumansa viimeisteli joukkueelle 5–2-loppulukemat. Ortega keräsi ottelussa myös yhden syöttöpisteen. Hänet valittiin CHL:n viikon yhdeksi kolmesta tähtipelaajasta. Kokonaisuudessaan Ortegan kausi osoittautui pettymykseksi, kun hän teki 31 runkosarjaottelussa tehot 3+9=12 ja kuudessa CHL-ottelussa tehot 3+3=6. Helmikuussa 2019 Ortegan sopimus Lakersin kanssa purettiin ja hän siirtyi loppukauden kattavalla sopimuksella Saksan DEL-liigan Eisbären Berliniin. Ortega teki siellä viidessä runkosarjaottelussa lähes kahden pisteen ottelukohtaisella keskiarvolla tehot 2+7=9 ja hän keräsi teholukeman +8. Pudotuspeleissä Ortega teki kahdeksassa ottelussa tehot 5+4=9, joilla hän oli Eisbärenin paras pistemies ja maalintekijä. Ensimmäisessä playoff-ottelussaan 6. maaliskuuta 2019 vieraissa Straubing Tigersia vastaan Ortega onnistui tekemään kaksi maalia, joista toinen ratkaisi Eisbärenille 2–3-voiton ensimmäisessä jatkoerässä ajassa 70.31. Huhtikuussa hän teki joukkueen kanssa vuoden mittaisen jatkosopimuksen. Ortega oli kaudella 2019–2020 Eisbärenin toiseksi paras pistemies Marcel Noebelsin jälkeen.
Ortega siirtyi kaudeksi 2020–2021 vuoden mittaisella sopimuksella SM-liigajoukkue Turun Palloseuraan. Tammikuussa 2021 hänen sopimuksensa kuitenkin purettiin yhteisymmärryksessä, kun Ortegan ja seuran odotusarvot eivät kohdanneet. Hän teki 16 ottelussa tehot 3+3=6. Pari päivää myöhemmin Ortegan vahvistettiin siirtyvän loppukauden kattavalla sopimuksella monikansallisen Bet-at-home ICE Hockey Leaguen itävaltalaisjoukkue EC Salzburgiin.
Pelityyli

TPS:n pelaajakoordinaattori Tomi Kallion mukaan Ortega on nopea ja ketterä luistelija, joka on varustettu maalintekijän vaistoilla. Kallion mukaan hän tuo joukkueen hyökkäykseen nopeutta, taitoa sekä yllätyksellisyyttä.
Are Waerland
Suomen kielellä ilmestyneitä Waerlandin kirjoituksia

Reumatismi ; suomentanut T. S. Waerland-sarja 1. Waerland-keskus, Helsinki 1947
Waerlandravinnon sovelluttaminen eri tauteihin : muutamia yksinkertaisia suuntaviivoja Resthavenin Vegetaarisessa parantolassa Stroudissa, Englannissa, pidetyn esitelmän mukaan ; muistiin merkinnyt Ebba Waerland ; suomentanut Teo Snellman. Waerland-sarja 3. Törnävän luontaisparantola, Törnävä 1948
Tautien kahleista vapautuminen ; suomentanut Teo Snellman. Törnävän luontaisparantola, Törnävä 1948, 2. painos Suomen luontoisterveyden liitto, Helsinki 1957, 3. painos 1976
Syövän surma ; suom. Nils Meder. Kivi, Helsinki 1949
Vedenjuonnin merkitys ; suom. tekijän luvalla Jenny K. Teiskonen. Suomentaja, Helsinki 1953  (alkuteos Die Bedeutung des Wassertrinkens)
Terveyden avain : Waerland-järjestelmän teoria ja käytäntö ; kirj. Are Waerland, Ebba Waerland ; suom. Teo Snellman. Karisto 1961, 2. painos 1986, 3. painos 1989, 4. painos 1995 (alkuteos Nyckel till hälsa)
Balatan pakolaisleiri

| Balatan pakolaisleiri |
| --- | --- |
 Näkymä kohti leiriä Garisiminvuorelta.
 Balatan pakolaisleiri
 Koordinaatit: 32°12′23″N, 35°17′12″E 
Valtio:  Palestiina
Kuvernoraatti:  Nablus
Väkiluku (2022)  (rekisteröityjä pakolaisia):  32 561
Infobox OKVirheellinen NIMI-arvo: 
Balatan pakolaisleiri (arab. بلاطة‎, Balāṭa) on palestiinalaispakolaisten pakolaisleiri Palestiinan Länsirannalla Nablusin kaupungin vieressä. Vuonna 2022 leirissä asui 32 561 virallisesti rekisteröityä pakolaista ja asukasluvultaan se oli Länsirannan leireistä suurin.
Maantiede

Balatan pakolaisleiri sijaitsee Palestiinan Länsirannalla Nablusin kuvernoraatissa Nablusin kaupungin vieressä. Pinta-alaa leirillä on 0,25 km2.
Historia

Balatan pakolaisleiri perustettiin vuonna 1950, ja leiri oli tarkoitettu alkujaan noin 5 000 asukkaalle. Sen asukkaat olivat pääosin pakolaisia Jaffan alueelta. Alkujaan asunnot olivat vain telttoja. Ajan kanssa kävi selväksi, että pakolaiset eivät pääsisivät lähivuosien aikana palaamaan koteihinsa, jonka takia vuodesta 1956 väliaikaiseksi tarkoitettuja telttoja alettiin korvata oikeilla asuinrakennuksilla. Balatan varsinainen kylä liitettiin Nabluksen kaupunkiin Jordanian hallitessa Länsirantaa.
Ensimmäisen intifadan on joskus esitetty alkaneen Balatan pakolaisleiriltä, joskin yleisemmin sen on katsottu alkaneen Gazan kaistalla. Israelin joukot pidättivät joka tapauksessa useampia tuhansia leirin asukkaita intifadan aikana. Israelin turvallisuusjoukot ovat toteuttaneet operaatioita leirissä myös myöhemmin. Israelilaiset sotilaat suojaavat usein leirin kautta läheiselle Joosefin haudalle kulkevia juutalaisia pyhiinvaeltajia.
Väestö

Vuonna 2022 leirissä asui Yhdistyneiden kansakuntien UNRWA:n mukaan 32 561 virallisesti rekisteröityä pakolaista. Asukasluku voi rekisteröimättömät asukkaat huomioon ottaen olla suurempi. Leiri on joka tapauksessa asukasluvultaan Länsirannan palestiinalaisten pakolaisleireistä suurin. Asukasmäärä on huomattava ongelma. Pinta-alaltaan pienen leirin väestöntiheys on 108 000 as./km2.
Huomattavia ongelmia leirillä ovat olleet myös korkea työttömyys ja köyhyys.
Katukuvaa.
Vanha telttaleiri vuoden 1950 paikkeilla.